સરકારી ઓઇલ માર્કેટિંગ કંપનીઓ પાસે પેટ્રોલ-ડીઝલના ભાવમાં રોજ વધઘટ કરવાની સ્વતંત્રતા છે. જોકે, કર્ણાટકની ચૂંટણીના 19 દિવસ અગાઉ પેટ્રોલ-ડીઝલનો દૈનિક વધારો અટકાવી દેવાયો હતો. આ ગાળામાં ક્રૂડના વૈશ્વિક ભાવમાં સતત વધારો નોંધાયો હતો. જેને સરભર કરવા ઓઇલ કંપનીઓ હવે ભાવ વધારી રહી છે. 14 મેના રોજ દૈનિક ભાવવધારો શરૂ થયો ત્યારથી પેટ્રોલના ભાવમાં લિટરે ₹1.61 અને ડીઝલમાં ₹1.64નો વધારો થયો છે. ઈંધણના ભાવમાં વધારાને કારણે ફુગાવા પર દબાણ વધે છે. ઉપરાંત, રાજકોષીય ખાધમાં વૃદ્ધિ થાય છે. તેને લીધે ડ્યૂટીમાં ઘટાડો કરવાની અને સબસિડીની માંગ પ્રબળ બને છે. આ તમામ પરિબળોને કારણે વ્યાજદરમાં ઘટાડાની શક્યતા ઓછી થાય છે.